22.8.2022
DA
Den Europæiske Unions Tidende
L 217/61
(58)
På mødet med Kommissionens tjenestegrene den 10. april 2019, jf. betragtning 8 i denne afgørelse, blev Portugal mindet om de proceduremæssige trin i den igangværende formelle undersøgelsesprocedure og om forpligtelsen til gensidigt samarbejde fra september 2017, som indtil da ikke havde givet brugbare resultater.
Desuden blev Portugal opfordret til at fremlægge de manglende oplysninger i henhold til åbningsafgørelsens betragtning 64 for at gøre det muligt for Kommissionens tjenestegrene at etablere et komplet sæt data/oplysninger om ZFM-ordningen.
(59)
Ved brev af 24. april 2019 (71) fremsendte Portugal som svar på Kommissionens foreløbige vurdering af, at skattekontrollen var utilstrækkelig (72), oplysninger om den skattekontrol, der blev gennemført mellem 2015 og 2018 af støttemodtagerne under ZFM-ordningen (73) i form af skatteinspektioner.
I den pågældende periode er [300-600] skattekontroller blevet indledt, og [300-600] skattekontroller er blevet afsluttet.
De indberettede skattekorrektioner beløber sig til ca. [100-250] mio. EUR.
Portugal indberettede endvidere afvigelser i skatteangi­ velserne fra [100-300] støttemodtagere under ZFM-ordningen.
For så vidt angår de afsluttede afgiftskontroller vedrørende ZFM-ordningen (ordning III), var de fremlagte oplysninger imidlertid ikke tilstrækkelige til at fastslå sammenhængen mellem skattekontrollen og de indberettede korrektioner samt de to problemstillinger, som var genstand for den formelle undersøgelsesprocedure.
(60)
Desuden erkendte Portugal, at kriterierne for oprettelse/bevarelse af arbejdspladser bør præciseres yderligere for at fjerne enhver tvivl om fortolkningen heraf.
Det skal ske ved at forhindre misbrug af den pågældende støtte og ved at indføre yderligere garantier for, at opgørelsen af arbejdspladser bidrager til den sociale og økonomiske udvikling på Madeira (74).
I den forbindelse forelagde Portugal et udkast til bekendtgørelse (»projeto de despacho da Vice-Presidência do Governo Regional da Madeira«), der præciserer begrebet »oprettelse af arbejdspladser« i overensstemmelse med definitionerne i 2007-retningslinjerne for regionalstøtte (75).
(61)
I den forbindelse erkendte Portugal, at det var nødvendigt at foretage lovgivningsmæssige ændringer af ZFMordningen for at undgå eventuelt misbrug.
Desuden har Portugal fremsat en række lovgivningsmæssige, forskriftsmæssige og inspektionsmæssige foranstaltninger vedrørende ZFM-ordningen i form af en henstilling med forslag til den pågældende medlemsstat om passende foranstaltninger i henhold til artikel 22, litra a) og b), i Rådets forordning (EU) 2015/1589 (76) og anmodet om Kommissionens godkendelse heraf.
Alternativt foreslog Portugal, at sådanne lovændringer skulle godkendes ved en kommissionsafgørelse (»betinget afgørelse«), jf. artikel 9, stk.
4, i forordning (EU) 2015/1589 (77).
(62)
I den forbindelse foreslog Portugal i forlængelse af præciseringen af begrebet »oprettelse af arbejdspladser« i betragtning 60 i denne afgørelse ændringer til retsgrundlaget for ZFM-ordningen (78): i) udelukkelse af SGPS (79), ii) tildeling af indtjening fra selskabsskat under ZFM-ordningen til sundheds- og uddannelsespolitiske mål, iii) indførelse af en særlig klausul om bekæmpelse af misbrug af ZFM-ordningen i overensstemmelse med Rådets direktiv (EU) 2016/1164 (80) om metoder til skatteundgåelse, der direkte påvirker det indre markeds funktion for så vidt angår hybride skævheder i forhold til tredjelande og iv) fastlæggelse af kriterier for identifikation af store skatteydere under ZFM-ordningen, hvis skattemæssige situation kræver permanent overvågning foretaget af frizonekontoret (»Gabinete da Zona Franca«) (81) som supplement til skatteinspektionsaktiviteter, der skal udføres årligt.
(71) Brev fra Portugal af 24. april 2019 (2019/055874).
(72) Betragtning 36, 44 og 45 i åbningsafgørelsen.
(73) Indberetningen dækker også ordning IV, der er efterfølgeren til ZFM-ordningen (2015-2020), som Portugal har gennemført siden den 1. januar 2015 i henhold til den generelle gruppefritagelsesforordning fra 2014.
(74) Brev fra Portugal af 24. april 2019, s. 4.
(75) Udkastet til bekendtgørelse har til formål at sikre, at: i) deltidsarbejde kun medregnes med antal arbejdstimer (»fuldtidsækvivalenter«), ii) forbindelsen mellem arbejdstageren og regionen Madeira godtgøres, og iii) oprettelse og bevarelse af arbejdspladser i form af vikararbejde ikke indgår i definitionen.
I modsætning til den første udgave af udkastet til bekendtgørelse, der blev fremsendt den 6. april 2018, finder den nuværende version også anvendelse på ordning III (»udkastet til bekendtgørelse af 2018« fandt kun anvendelse på ordning IV).
(76) Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT L 248 af 24.9.2015, s. 9).
(77) Brev fra Portugal af 24. april 2019, s. 3.
(78) Artikel 36 i EBF dækker anliggender, der hører under det nationale parlaments lovgivningskompetence (dvs. skatter og skattefordele).
Se artikel 165, stk.
1, litra i), i Portugals forfatning.
Portugal anerkendte, at de foreslåede ændringer, der har til formål at indføre en »ny ZFM-ordning«, kræver yderligere retsakter godkendt af det nationale parlament, og ændringerne kan ikke gennemføres alene ved administrative foranstaltninger.
Se brev fra Portugal af 24. april 2019, s. 4. (79) Betragtning 36 i denne afgørelse.
(80) Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT L 193 af 19.7.2016, s. 1).
(81) Bekendtgørelse nr.
14/2015/M af 19. august 2015.
I henhold til artikel 8, stk.
1, har kontoret til opgave at overvåge og koordinere de aktiviteter, der udføres under ZFM-ordningen.